stanford-oval/wikipedia huggingface dataset:
พัก ฮย็อง-ชิก
ชีวิตในวงการบันเทิง > 2009: ก่อนเดบิวต์

ในเดือนกุมภาพันธ์ ค.ศ 2009 ฮย็องชิกได้เล่นมิวสิควิดีโอเพลง "Date" ให้ซับยูนิตของวงเกิร์ลกรุ๊ปชื่อดัง จิวเวลรี เอส (Jewelry S) และในปีเดียวกันเขาเป็นนายแบบให้แบรนด์ชุดนักเรียนยี่ห้อหนึ่ง และยังเข้าร่วมรายการเรียลลิตี้ทางช่อง Mnet คือ ZE:A's Debut Diary ร่วมกับสมาชิก ZE:A คนอื่น ๆ
ชีวิตในวงการบันเทิง > 2010: ZE:A เดบิวต์

บทความหลัก: ZE:A
ในวันที่ 7 มกราคม ค.ศ. 2010 ฮย็องชิกได้เดบิวต์เป็น 1 ใน 9 สมาชิกของวง ZE:A โดยรับหน้าที่เป็นนักร้องเสียงหลักของวง (Main Vocal) เขาเป็นสมาชิกที่จัดอยู่ในกลุ่มน้องเล็ก(มักเน่) เนื่องจากเขามีอายุน้อยเกือบจะที่สุดของวง โดยอายุมากกว่าน้องเล็กสุดของวง คิม ดง-จุน (Kim Dong-Jun) เพียง 3 เดือน
ชีวิตในวงการบันเทิง > 2011: ละครเวที (Musical) เรื่องแรก

ในปี 2011 นี้ ฮย็องชิกเริ่มได้รับโอกาสให้ทำกิจกรรมเดี่ยวนอกเหนือจากงานร่วมกับวงมากขึ้น เขาได้รับคัดเลือกให้เล่นบท "บัน แฮ-วอน" (Ban Hae-won) 1 ใน 3 ตัวละครเอกในละครเวทีเรื่อง "Temptation of Wolves" ร่วมกับ คิม รยอ-อุก วง ซูเปอร์จูเนียร์ (Ryeowook SJ)  นั่นทำให้เขาเริ่มมีความสัมพันธ์อันดีกับเพื่อน ๆ พี่ ๆ ในวงการอย่างกว้างขวางมากขึ้น โดยเฉพาะกับ รยออุก ซึ่งให้ความเอ็นดูฮย็องชิกมาก เคยชวนเขาไปเที่ยวเล่นและค้างคืนถึงหอพักของ ซูเปอร์จูเนียร์ และเคยพูดถึงฮย็องชิกออกรายการและสื่อโซเชี่ยลหลายครั้ง ซึ่งฮย็องชิกเคยพูดถึงรยออุคว่า รยออุคเป็นเหมือนเทวดามาโปรด ตอนนั้นเขามีปัญหากับการปรับตัวให้เข้ากับวงการบันเทิง แต่พี่รยออุคได้ช่วยแนะนำในหลาย ๆ เรื่อง
ชีวิตในวงการบันเทิง > 2012: เริ่มต้นงานแสดง

ในปีนี้ฮย็องชิกเริ่มได้รับบทที่ดีขึ้น แม้จะยังไม่ใช่บทเด่นนักแต่ก็ดีกว่าบทรับเชิญที่เขาเคยได้ในช่วงปี 2010 เขาร่วมแสดงในละครของช่อง SBS เรื่อง I Remember You. และในปีเดียวกันเขาได้รับบทน้องชายนางเอก ซึ่งเป็นนักร้องนำวงอินดี้ "โอ ซู-ฮยอน" ในละครเรื่อง Dummy Mommy ทางช่อง SBS  เขาเริ่มเป็นที่รู้จักมากขึ้นจากการเข้าร่วมรายการโรแมนติกไอดอล (The Romantic & Idol) ซึ่งเขาออกรายการร่วมกับไอดอลหลายคน และเกิดกระแสคู่จิ้นระหว่างฮย็องชิก กับ จี-ฮย็อน หัวหน้าวงโฟร์มินิต (Ji-hyun 4Minute) ช่วงระหว่างรายการออกอากาศด้วย
ชีวิตในวงการบันเทิง > 2014: ดาวรุ่งแห่งวงการละคร

ช่วงเดือนมกราคม มีข่าวลือว่าฮย็องชิกจะถอนตัวออกจากรายการเรียลเมน (Real Men) เนื่องจากตารางงานที่แน่นจนเกินไปของเขา โดยข่าวว่าเขาจะออกจากรายการพร้อมกับ จางฮยอก, รยู ซู-ยอง (Ryu Soo-young) และ ซน จิน-ยอง (Son Jin-young) ซึ่งทั้ง 3 คนถอนตัวออกจากรายการไปในตอนที่ 44 แต่ฮย็องชิกก็ออกมายืนยันว่าจะยังอยู่ร่วมกับรายการต่ออย่างแน่นอน แต่เขาได้รับบาดเจ็บที่หลังในขณะถ่ายทำรายการตอนที่ 51 ซึ่งออกอากาศวันที่ 30 มีนาคม 2014 ทำให้จำเป็นต้องหยุดพักการถ่ายทำรายการไปช่วงระยะสั้น ๆ และกลับมาในตอนที่ 54
ต้นปี 2014 นี้ ฮย็องชิกมีผลงานละครเวทีเรื่อง "สามทหารเสือ" (The Three Musketeers) โดยเขารับบทพระเอก "ดาตาญัง" (d'Artagnan) ร่วมกับ ซ็องมิน ซูเปอร์จูเนียร์ (Sungmin SJ), คีย์ ชายนี (Key SHINee), จุน. เค ทูพีเอ็ม (Jun K. 2PM), ซึงย็อน เอฟทีไอส์แลนด์ (Suenghyun FT Island) ซึ่งเริ่มแสดงมาตั้งแต่เดือนธันวาคม 2013 ถึงเดือนกุมภาพันธ์ 2014 โดยฮย็องชิกได้เข้าร่วมในรอบการแสดงที่ประเทศญี่ปุ่นในเดือนมีนาคมด้วย
และในเดือนเมษายนปีนี้ ฮย็องชิกได้กลับมารับบท "ไคลด์" (Clyde) อีกครั้ง ในการรีสเตทละครเวทีเรื่อง "บอนนีและไคลด์" (Bonnie & Clyde) โดยคราวนี้เขาได้เล่นคู่กับรุ่นพี่ที่อายุห่างกันถึง 11 ปี กาฮี จากวง อาฟเตอร์สกูล  (Kahi Afterschool) โดยมีรอบการแสดงยาวไปถึงเดือนมิถุนายน
ฮย็องชิกยังคงทำกิจกรรมร่วมกับวง ZE:A อย่างต่อเนื่อง ช่วงเดือนมิถุนายน ZE:A ออกอัลบั้มใหม่ โปรโมตเพลง "Breath" และ "St:Dagger" โดยอัลบั้มใหม่นี้ฮย็องชิกได้มีส่วนร่วมกับการแต่งทำนองเพลง "One" ร่วมกับ e.one ด้วย
ฮย็องชิก ได้รับการเสนอบทตัวละครหลักในละครครอบครัว 53 ตอนจบ ทางช่อง KBS2 เรื่อง "ครอบครัวจอมวุ่น บ้านอุ่นไอรัก" (What Happens to My Family) ในบทน้องชายคนเล็กผู้ไม่เอาถ่านของครอบครัว "ชา ดัล-บง" (Cha Dal-Bong) ทำให้เขาจำเป็นต้องถอนตัวออกจากรายการ "เรียลเมน" (Real Men) ในเดือนกรกฎาคม เพื่อให้ตารางงานของเขาสามารถรองรับงานละครยาวได้ และนั่นเป็นการตัดสินใจที่ถูกต้อง เพราะละครเรื่องนี้ประสบความสำเร็จมาก เรตติ้งถล่มทลายขึ้นไปสูงที่สุดถึง 44.4% ทำเรตติ้งสูงที่สุดของละครทุกช่องในปีนั้น ทำให้ฮย็องชิกได้รับเสียงชื่นชมและได้รับการยอมรับในฝีมือการแสดงมากขึ้น
จากฝีมือการแสดง และความสำเร็จของละคร "ครอบครัวจอมวุ่น บ้านอุ่นไอรัก" (What Happens to My Family) ทำให้ฮย็องชิกคว้ารางวัลได้ถึง 2 รางวัลจากงานประกาศรางวัลประจำปีของช่อง คือ KBS Drama Awards 2014 สาขา ดาวรุ่งชายยอดเยี่ยม (Best New Actor) และสาขา คู่แสดงยอดเยี่ยม (Best Couple Award) ร่วมกับ นัม จี-ฮยอน (Nam Ji-hyun) ซึ่งแสดงคู่กันในละครเรื่องนี้
ฮย็องชิกกลับไปปรากฏตัวในรายการเรียลเมนอีกครั้งในตอนพิเศษ End of the year : Special Vacation ซึ่งออกอากาศช่วงเดือนธันวาคม ซึ่งรวบรวมทหารที่เคยออกรายการในตอนต่าง ๆ มารวมตัวกันเป็นพิเศษ ตามความต้องการของ คิม ซู-โร (Kim Soo-ro), ซอ คยอง-ซอก (Seo Kyung Seok) และ แซม แฮมมิงตัน (Sam Hammington) สมาชิกหลักของรายการ ซึ่งกำลังจะครบกำหนดการฝึกและจะออกจากรายการในเดือนมกราคม 2015
ชีวิตในวงการบันเทิง > 2015: เปลี่ยนภาพลักษณ์

ช่วงต้นปี 2015 ฮย็องชิกยังคงถ่ายทำละครเรื่อง "ครอบครัวจอมวุ่น บ้านอุ่นไอรัก" (What Happens to My Family) โดยละครเรื่องนี้ยังคงออกอากาศและทำเรตติ้งสูงขึ้นเรื่อย ๆ จนจบในเดือนกุมภาพันธ์
หลังจากปิดกล้องละครแล้ว เขาก็ตอบรับเข้าร่วมรายการวาไรตี้ "Law of the Jungle" ตอน อินโดจีน (Indochina) ตอนที่ 158 - 162 โดยถ่ายทำในช่วงปลายเดือนกุมภาพันธ์ - มีนาคม และออกอากาศในช่วงเดือน เมษายน - พฤษภาคม
ฮย็องชิกได้รับโอกาสในการแสดงบทที่โตขึ้นในละครเรื่อง "สังคมไฮโซ" (High Society) ซึ่งเป็นละครที่เปลี่ยนภาพลักษณ์ของเขาได้อย่างเฉียบขาด จากเดิมที่เขามักจะได้รับบทแนววัยรุ่น หรือหนุ่มน้อยสดใส แต่เรื่องนี้เขาได้รับบทเป็นหนุ่มสังคมจัด หล่อ รวย เจ้าชู้ ผู้อำนวยการของซุปเปอร์มาร์เก็ต ที่ตกหลุมรักพนักงานพาร์ทไทม์ในบริษัทตัวเอง บทบาท "ยู ชาง-ซู" (Yoo Chang-Soo) ในเรื่องนี้ ส่งให้เขามีรูปลักษณ์ที่โตขึ้นอย่างชัดเจน กลายเป็นนักแสดงดาวรุ่งที่น่าจับตามอง และมีโอกาสร้องเพลงประกอบละครเดี่ยวเป็นครั้งแรก คือ เพลง You're My Love
ละครเรื่องนี้ประสบความสำเร็จในประเทศญี่ปุ่น นั่นทำให้ความนิยมของเขาในญี่ปุ่นพุ่งสูงขึ้น จากที่มีอยู่แล้วเนื่องจากละคร "ครอบครัวจอมวุ่น บ้านอุ่นไอรัก" (What Happens to My Family) ดังในญี่ปุ่น และวง ZE:A มีฐานแฟนคลับอยู่ที่ญี่ปุ่นพอสมควร จนกระทั่งสามารถจัดงานแฟนมีตติ้งเดี่ยว (Solo Fan meeting) ของตนเองที่ญี่ปุ่นได้
ความโดดเด่นด้านการแสดงของเขาในละคร High Society ทำให้เขาคว้ารางวัลประจำปีของช่องไปครอง คือ SBS Drama Awards 2015 สาขา รางวัลนักแสดงชายดีเด่น (Excellence Award, Actor in a Miniseries)
ชีวิตในวงการบันเทิง > 2016: ละครพีเรียดเรื่องแรก (ซากึก)

ช่วงปลายปี 2015 ฮย็องชิกได้รับการเสนอบท 1 ใน 3 ตัวละครเอก ในละครเรื่อง "ฮวารัง อัศวินพิทักษ์ชิลลา" (Hwarang: The Poet Warrior Youth) เขารับบทตัวละครซึ่งมีอยู่จริงในประวัติศาสตร์คือ "ซัม เมก-จง" (Sam Maek-Jong) หรือ "พระเจ้าจินฮึง" กษัตริย์ผู้ยิ่งใหญ่แห่งอาณาจักรชิลลา โดยละครเรื่องนี้เป็นละครฟอร์มยักษ์ นำแสดงโดยนักแสดงชื่อดังอย่าง พัก ซอ-จุน (Park Seo-jun), โค อา-รา (Go A-ra) และ ฮย็องชิก ร่วมกับนักแสดงอีกหลายคนซึ่งต่างได้รับความสนใจ เช่น ชเว มิน-โฮ วง ชายนี (Minho SHINee) และ วี วง บีทีเอส (V BTS) ฯ ลฯ ทำให้ละครเป็นที่จับตามองอย่างมากทั้งในและต่างประเทศตั้งแต่ยังไม่เริ่มถ่ายทำ
ละครเรื่องนี้เป็นละครที่ถ่ายทำเสร็จทั้งหมดก่อนเริ่มฉาย (Pre-Production) และเนื่องจากเป็นละครพีเรียดที่มีฉากต่อสู้หลายฉาก นักแสดงจึงต้องเข้าเรียนขี่ม้า ยิงธนู และฟันดาบเพิ่มเติม ฮย็องชิกซึ่งมีพื้นฐานการขี่ม้ามาก่อนแล้ว เนื่องจากเคยเรียนในช่วงสั้นๆสมัยเด็ก และเป็นมือธนูในการแข่งขันกีฬาสีไอดอล  ทั้งยังมีทักษะการฟันดาบจากการเล่นกอมโด (Kumdo) สามารถทำได้ดีโดยไม่ต้องใช้ตัวแสดงแทน
ฮย็องชิกได้มีโอกาสร้องเพลงประกอบละครอีกครั้งในละครเรื่องนี้ ซึ่งเป็นเพลงประกอบละครในตอนที่ 7 ชื่อเพลง I'll be Here.
ฮวารังเลื่อนการถ่ายทำจากเดิมที่ควรจะเริ่มตั้งแต่ช่วงสิ้นปี 2015 เป็นช่วงปลายเดือนมีนาคม ทำให้คิวงานของฮย็องชิกมีช่องว่างเขาจึงถือโอกาสพักผ่อนหลังจบละคร High Society โดยเดินทางมาพักผ่อนที่ประเทศไทยพร้อมกับ ชีวาน เพื่อนร่วมวง ZE:A และลงเรียนคอร์สดำน้ำจนกระทั่งได้รับใบอนุญาตดำน้ำ โดยเขาเคยพูดว่า เขาชอบความรู้สึกตอนที่ดำน้ำ เขารู้สึกเหมือนได้อยู่กับตัวเองอย่างแท้จริง มันมีแค่ตัวเขากับเสียงเต้นของหัวใจตัวเอง
และหลังจากพักผ่อนเขาก็กลับมารับงานละครเวที "สามทหารเสือ" (The Three Musketeers) ซึ่งรีสเตทอีกครั้งในบท "ดาตาญัง" (d'Artagnan) เช่นเดิม ร่วมกับ ซานดึล และ ชินอู แห่งวง บีวันเอโฟร์ (Sandeul and CNU B1A4) โดยมีรอบการแสดงในเดือนเมษายน - มิถุนายน
เดิมกำหนดฉายของฮวารังคือช่วงเดือนกรกฎาคม แต่ก็ได้เลื่อนฉายไปถึงช่วงเดือนธันวาคม นั่นทำให้ละครฉายยาวข้ามไปถึงเดือนกุมภาพันธ์ ปี 2017 จนเวลาออกอากาศทับซ้อนกับละครอีกเรื่องซึ่งฮย็องชิกนำแสดงเช่นกัน คือ สาวน้อยจอมพลัง โดบงซุน (Strong Woman Do Bong-soon) ซึ่งมีกำหนดฉายในเดือนมกราคม 2017 ซึ่งเกิดขึ้นไม่บ่อยนักในวงการละครของเกาหลี ทำให้ละคร หญิงแกร่งโดบงซุน ตัดสินใจเลื่อนเวลาฉายไปเป็นเดือนกุมภาพันธ์ 2017 กล่าวคือ ตอนจบของฮวารังออกอากาศในวันที่ 21 กุมภาพันธ์ 2017 และตอนแรกของ หญิงแกร่งโดบงซุน ออกอากาศ ใน 3 วันถัดมาทันที คือวันที่ 24 กุมภาพันธ์ 2017 เรียกว่าฉายต่อกันในสัปดาห์เดียวกันเลยทีเดียว
สัญญาของฮย็องชิกกับ Star Empire Entertainment จะสิ้นสุดลงในวันที่ 6 มกราคม 2017 ทำให้เอเจนซี่ต่างวิ่งเข้าหาฮย็องชิกเพื่อเสนอสัญญา และแม้จะค่อนข้างชัดเจนว่าสมาชิกวง ZE:A ทุกคนจะไม่ต่อสัญญากับต้นสังกัดเดิม เนื่องจากมีความขัดแย้งที่หัวหน้าวง ZE:A มุน จุน-ยอง (Moon Jun-Young) เคยออกมาแฉถึงสัญญาที่เอารัดเอาเปรียบของ Star Empire ไปเมื่อปี 2014 แต่ Star Empire ยังคงพยายามยื้ออย่างที่สุด โดยขู่ดำเนินการทางกฎหมายกับเอเจนซี่ต่าง ๆ ที่เข้ามาทาบทามพวกเขาด้วย
ชีวิตในวงการบันเทิง > 2018: Suits & Juror 8 & Elisabeth

ช่วงต้นปี 2018 นี้ ฮย็องชิกจัดงานแฟนมีตติ้งเก็บตกจากปีก่อนที่ ประเทศฮ่องกง Park HyungSik First Love in Hong Kong ในวันที่ 2 กุมภาพันธ์ 2018
และในเดือนมีนาคม 2018 ละครเรื่อง "สูท คู่ป่วนทนายจอมกวน" (Suits) ละครเรื่องใหม่ของฮย็องชิกก็ได้เริ่มถ่ายทำ "สูทส์" เป็นละครดัดแปลงจากซีรีส์ชื่อดังของอเมริกา Suits ซึ่งเป็นซีรีส์แนวกฎหมาย แต่เน้นที่ความสัมพันธ์แบบครู-ลูกศิษย์ของตัวละครเอก 2 คน โดยฮย็องชิกรับบทเป็น "โก ยอน-อู" (Go Yeon-woo) ตัวละคร "ไมค์ รอสส์" (Mike Ross) ในซีรีส์ต้นฉบับ อัจฉริยะผู้มีความจำแบบภาพถ่าย แต่เลือกทางเดินชีวิตผิดพลาด จับพลัดจับผลูมาเป็นทนายโดยไม่มีแม้แต่ใบปริญญา โดยเรื่องนี้เขาแสดงประกบกับดาราแถวหน้ารุ่นพี่เบอร์ใหญ่อย่าง "จาง ดง-กอน" (Jang Dong-gun) ละครฉายทางช่อง KBS2 โดยเริ่มฉายตอนแรกในวันที่ 25 เมษายน 2018 ซึ่งได้รับกระแสตอบรับดีพอสมควร ทำเรตติ้งเป็นอันดับ 1 ของละครที่ฉายในช่วงเวลาเดียวกันตลอดช่วงเวลาออกอากาศ  และฮย็องชิกยังสามารถคว้ารางวัล Netizen Award จากเวที KBS Drama Awards 2018 จากผลงานในละครเรื่องนี้ด้วย
ฮย็องชิกคอนเฟิร์มรับบทในภาพยนตร์อินดี้แนวกฎหมาย "Juror 8" หรือ "8 คนพิพากษา" ซึ่งเป็นภาพยนตร์เกี่ยวกับการพิจารณาคดีโดยใช้คณะลูกขุนครั้งแรกของเกาหลีใต้เมื่อปี ค.ศ. 2008 โดยเขารับบทเป็น "ควอน นัม-อู" (Kwon Nam-woo) 1 ใน 8 ลูกขุนในการพิจารณาคดีครั้งนั้น Juror 8 เป็นภาพยนตร์ที่เข้าฉายในโรงภาพยนตร์เรื่องแรกของเขา เริ่มถ่ายทำในเดือนกรกฎาคม และถ่ายทำเสร็จสิ้นช่วงปลายเดือนกันยายน  มีกำหนดเข้าฉายเดือน พฤษภาคม 2019
ช่วงปลายเดือนสิงหาคม UAA คอนเฟิร์มการกลับมารับงานละครเวทีในรอบ 2 ปีของฮย็องชิก ในบท "ความตาย" (Death) หรือ "เดร์ ธ็อท" (Der Tod)  ยมทูตผู้ตกหลุมรักจักรพรรดินีโฉมงาม ในละครเวทีโปรดักชั่นใหญ่เรื่อง "เอลิซาเบธ" (Das Musical Elisabeth)  ร่วมกับ จุนซู เจวายเจ (Junsu JYJ) และ เลโอ วิกซ์ (Leo VIXX)  โดยฮย็องชิกมีรอบการแสดงในช่วงวันที่ 17 พฤศจิกายน 2018 - 27 มกราคม 2019   ซึ่งเขาต้องเปลี่ยนลุคย้อมผมเป็นสีบลอนด์เงิน เพื่อบทบาท Der Tod ในละครเวทีเรื่องนี้ด้วย
ชีวิตในวงการบันเทิง > 2019: Juror 8 เข้าฉาย & เข้ากรมฯ

ในช่วงต้นปี 2019 นี้ ฮยองชิกยังคงมีรอบการแสดงละครเวที "เอลิซาเบธ" (Das Musical Elisabeth) ที่โซล จนถึง 27 มกราคม 2019 และเข้าร่วมการออกแสดงทัวร์ตามจังหวัดต่างๆของเกาหลี จนถึงเดือนเมษายน 2019  โดยแสดงรอบสุดท้ายที่เมืองซ็องนัม  ในวันที่ 13 เมษายน 2019
วันที่ 16-17 กุมภาพันธ์ 2019  ฮย็องชิกมีงานแฟนมีตติ้งรับวาเลนไทน์ "Park Hyung Sik Fun Meet" และ "Park Hyung Sik Meet & Greet" จัดโดยแบรนด์เสื้อผ้า BENCH ที่กรุงมะนิลา ฟิลิปปินส์
"Juror 8" หรือ "8 คนพิพากษา" เริ่มโปรโมทภาพยนตร์ปลายเดือนมีนาคม และเข้าฉายในวันที่ 15 พฤษภาคม 2019 ถือเป็นผลงานส่งท้ายก่อนฮยองชิกจะเข้ากรมรับใช้ชาติ
ฮยองชิกเตรียมความพร้อมในการเข้ากรมฯ ควบคู่ไปกับการโปรโมทภาพยนตร์ จนกระทั่งเสร็จสิ้นตารางงานในวันที่ 28 พฤษภาคม 2019  และรายงานตัวเข้ารับการเกณฑ์ทหาร ในวันที่ 10 มิถุนายน 2019
ฮยองชิกปรากฏตัวต่อสาธารณะหลังเข้ากรมฯเป็นครั้งแรกในงานประกาศรางวัล 40th Blue Dragon Film Awards 2019 ซึ่งเขาขึ้นเวทีรับรางวัล ดารายอดนิยม (Popular Star Award) ทั้งเครื่องแบบทหาร ในวันที่ 21 พฤศจิกายน 2019
ชีวิตในวงการบันเทิง > 2019 - 2021:  เข้ากรมฯ รับใช้ชาติ

ฮยองชิก ตัดสินใจเลือกสมัครเข้ารับการเกณฑ์ทหารในหน่วยสารวัตรทหาร (Military Police Department) กองบัญชาการป้องกันเมืองหลวง (Capital Defense Command: CDC) หรือเรียกสั้นๆว่า "ซูบังซา" 수방사 (Su Bang Sa) เนื่องจากเมื่อครั้งถ่ายทำรายการเรียลเมน (Real Men) เขาเคยเข้ารับการฝึกในหน่วยดังกล่าว และทำได้ดีจนได้รับฉายา "สไนเปอร์ พัค" (Sniper Park) เพิ่มเติมจากการเป็น "ทหารน้อย" ฮยองชิกผ่านการทดสอบข้อเขียน และการสอบสัมภาษณ์รอบแรกในเดือน มีนาคม 2019  เข้ารับการทดสอบสมรรถภาพร่างกาย ในวันที่ 9 เมษายน 2019  และได้รับการตอบรับเข้าให้ประจำในหน่วยดังกล่าวในวันที่ 26 เมษายน 2019  มีกำหนดเข้าประจำการในวันที่ 10 มิถุนายน 2019 และมีกำหนดการปลดประจำการในวันที่ 4 มกราคม 2021
ฮยองชิกเดินทางไปรายงานตัวเข้ารับการเกณฑ์ทหารที่ ศูนย์ฝึกทหารนนซาน (Nonsan Army Training Center) จังหวัดชุงช็องใต้ ในวันที่ 10 มิถุนายน 2019 เวลา 14.00 น. ตามเวลาเกาหลีใต้ โดยจะเข้ารับการฝึกพื้นฐานที่ศูนย์แห่งนี้เป็นเวลา 5 สัปดาห์
วันที่ 2 กรกฎาคม 2019 มีการอัปเดตภาพหมู่ของทหารเกณฑ์ใหม่ผ่านทางเว็บไซต์ทางการ ซึ่งในภาพปรากฏฮยองชิกในเครื่องแบบทหารประดับเครื่องหมายประจำตำแหน่งหัวหน้าหมู่ และหัวหน้ากองร้อย เป็นภาพแรกจากกรมทหารหลังจากเขาเข้าประจำการ
ในพิธีสำเร็จการฝึกขั้นพื้นฐาน ณ ศูนย์ฯนนซาน วันที่ 16 กรกฎาคม 2019 เวลา 11.00 น. ฮยองชิกได้รับเหรียญและเกียรติบัตรยกย่องถึงการเป็นทหารที่ประพฤติดี และมีทัศนคติที่ดีตลอดการฝึกพื้นฐาน  ซึ่งเขาได้รับวันหยุดพิเศษ 3 วัน 2 คืนเป็นรางวัล   จากนั้นฮยองชิกเข้ารับการเตรียมพื้นฐานสำหรับหน่วยพิเศษ อีก 3 สัปดาห์ ณ Army General Administration School เขตย็องดง จังหวัดชุงช็องเหนือ โดยสำเร็จการฝึกหน่วยพิเศษ (SDT: Special Duty Team) ในวันที่ 8 สิงหาคม 2019 ด้วยผลคะแนนสูงเป็นลำดับ 2 ของหน่วย  ก่อนจะเข้าประจำการที่จังหวัดคังว็อน จังหวัดชุงช็องเหนือ และโซล ในเวลาต่อมา  ในวันที่ 1 กันยายน 2019 ฮยองชิกได้เลื่อนยศขึ้นเป็น "สิบตรี" (Private First Class) เป็นการปรับยศและเงินเดือนครั้งแรก  และในเดือน มกราคม 2020 ฮยองชิกได้เลื่อนยศขึ้นเป็น "สิบโท" (Corporal) ก่อนกำหนดการ 1 เดือน เป็นรางวัลจากการผลคะแนนยอดเยี่ยม  และเลื่อนขึ้นเป็น "สิบเอก" (Sergeant) ในเดือนกรกฎาคม 2020
ด้วยสถานการณ์ COVID-19 ที่รุนแรงขึ้นในเกาหลีใต้ ทำให้ทางการประกาศให้ทหารที่อยู่ระหว่างใช้วันหยุดสุดท้ายก่อนปลดประจำการ ไม่ต้องกลับเข้ากรมหลังครบวันหยุด ฮยองชิกซึ่งอยู่ในระหว่างใช้วันหยุดนั้นจึงถือว่าได้ปลดประจำการโดยปริยายตั้งแต่วันที่ 26 พฤศจิกายน 2020 แต่ยังคงสถานะความเป็นทหารจนครบวันปลดประจำการเดิม
ชีวิตในวงการบันเทิง > 2021: คืนจอ Happiness & สังกัดใหม่

หลังปลดประจำการในเดือน มกราคม 2021 ฮยองชิกเลือกคัมแบค ด้วยบทสายสืบคดีอาชญากรรม "จอง อี-ฮยอน" (Jung Yi-hyun) กับซีรีส์แนวระทึกขวัญ "แฮปพิเนส" (Happiness) ออกอากาศทางช่อง tvN ในวันที่ 5 พฤศจิกายน 2021 ซีรีส์ได้รับกระแสตอบรับที่ดี มียอดเข้าชมเป็นอันดับ 1 ใน 23 ประเทศที่เข้าฉาย ทำได้กว่า 10 ล้านวิวภายใน 7 วันจากแพลตฟอร์ม Netflix และติด TOP10 ซีรีส์ยอดนิยมของ Netflix ถึง 61 วัน
วันที่ 12 ตุลาคม 2021 UAA คอนเฟิร์มว่า ฮยองชิกซึ่งหมดสัญญากับ UAA ไปเมื่อวันที่ 30 กันยายน 2021 ได้จัดตั้งสังกัดใหม่ของตัวเอง P&Studio ร่วมกับผู้จัดการส่วนตัว ซึ่งอยู่กับเขามาโดยตลอดตั้งแต่สมัยเป็น ZE:A และแม้ P&Studio จะแยกเป็นอิสระจาก UAA แต่ยังคงมีความสนับสนุนกันของทั้ง 2 สังกัด การแยกสังกัดออกมาเป็นการทำเพื่อสนับสนุนกิจกรรมที่หลากหลายของนักแสดง โดย UAA ยังเป็นผู้ลงทุนหลักในสังกัดใหม่นี้
ช่วงปลายปี ในเดือนพฤศจิกายน 2021 - ธันวาคม 2021 ฮยองชิกถ่ายทำละคร 2 เรื่อง Soundtrack#1 และ Youth, Climb the Barrier ควบคู่กับไป
ชีวิตในวงการบันเทิง > 2022: Soundtrack#1 & ถ่ายทำ Our Blooming Youth

ฮยองชิก รับบทช่างภาพดาวรุ่ง "ฮัน ซอน-อู" (Han Sun-woo) ในละครสั้น 4 ตอนจบ Soundtrack#1 ซึ่งถ่ายทำเสร็จสิ้นไปในเดือนธันวาคม 2021 ออกอากาศทางช่อง ดิสนีย์+ ในวันที่ 23 มีนาคม 2022 เวลา 14.00 น.
ปี 2022 นี้ ฮยองชิกยังคงถ่ายทำละครพีเรียด Our Blooming Youth (Youth, Climb the Barrier) อย่างต่อเนื่อง โดยในเรื่องนี้เขารับบทเป็น "อี ฮวาน"(Lee Hwan) องค์ชายรัชทายาท เดิมซีรีส์เรื่องนี้ได้รับการวางให้เป็นผลงานคัมแบคหลังปลดประจำการของฮยองชิก แต่ได้เลื่อนกำหนดการถ่ายทำจากต้นปี 2021 มาเป็นเดือน พฤศจิกายน 2021 แทน และเสร็จสิ้นการถ่ายทำปลายเดือน กันยายน 2022
ฮยองชิกเข้าร่วมรายการสปินออฟเรียลลิตี้ท่องเที่ยว IN THE SOOP : Friendcation กับเพื่อนๆ Wooga squad แม้จะไม่สามารถอยู่ร่วมได้ตลอดรายการ ด้วยตารางงานที่ค่อนข้างแน่นของเขาก็ตาม รายการออกอากาศตอนแรกวันที่ 22 กรกฎาคม 2022 ทาง JTBC และ Disney+
ชีวิตในวงการบันเทิง > 2023: Our Blooming Youth & Sikcret Time Fan Meeting

วัยเยาว์ที่ผลิบาน (Our Blooming Youth) ซึ่งใช้เวลาถ่ายทำยาวนานกว่า 11 เดือน มีกำหนดออกอากาศทางช่อง tvN ในวันที่ 6 กุมภาพันธ์ 2023 ในส่วนของประเทศไทยสามารถรับชมได้ทาง Prime Video
ฮยองชิกคอนเฟิร์มรับละครแนวการแพทย์เรื่องใหม่ Doctor Slump คู่กับ พัค ชิน-ฮเย เริ่มอ่านบทและเปิดกล้องถ่ายทำในเดือนมีนาคม 2023 และมีกำหนดออกอากาศ ในปี 2024
ช่วงปลายปี 2023 นี้ ฮยองชิกเตรียมจัดงานแฟนมีตติ้ง Park Hyung Sik Asia Tour Fan Meeting "Sikcret Time" ในหลายประเทศ เนื่องในโอกาสเดบิวต์ครบรอบ 13 ปี โดยจะเริ่มที่ ฮ่องกง เป็นที่แรก ในวันที่ 16 กันยายน 2023 และที่ โซล เกาหลีใต้ ในวันที่ 26 พฤศจิกายน 2023 ซึ่งบัตรขายหมดภายในเวลาอันรวดเร็ว
ชีวิตในวงการบันเทิง > 2024: Doctor Slump & Sikcret Time Fan Meeting

"หัวใจหมอไม่มอดไหม้" (Doctor Slump) ออกอากาศในวันที่ 27 มกราคม 2567 ทางช่อง JTBC และสามารถรับชมทางดิจิตอลได้ทาง Netflix ซึ่งได้รับกระแสตอบรับดีมาก ติดอันดับซีรีส์ยอดนิยมอันดับ 1 ในหลายประเทศ ตั้งแต่สัปดาห์แรกที่เข้าฉาย รวมถึงประเทศไทยด้วย
ช่วงต้นปี 2024 ฮยองชิกยังคงโปรโมต Doctor Slump ควบคู่ไปกับการจัด Sikcret Time Fan Meeting ในหลายประเทศ อาทิ อินโดนีเซีย, ฟิลิปปินส์ และเสร็จสิ้น Asia Tour ที่ ประเทศญี่ปุ่น เป็นประเทศสุดท้าย ในวันที่ 10 มีนาคม 2024
ในเดือน มีนาคม 2024 ฮยองชิก ตัดสินใจเซ็นสัญญากับ Warner Music Korea เพื่อให้ดูแลกิจกรรมของเขาเฉพาะในประเทศญี่ปุ่น
ช่วงปลายเดือนมีนาคม 2024 มีข่าวว่า ฮยองชิก คอนเฟิร์มรับบทนำในละครเรื่อง Buried Hearts (Treasure Island) เป็นละครแนวอาชญากรรม แก้แค้น ที่ฉีกจากแนวเดิมที่เขาเคยเล่นมา เขาเคยบอกตัดสินใจอยู่นาน แต่ก็ตัดสินใจรับเล่น เนื่องจากอยากลองรับบทกดดัน ตัวละครสีเทาๆ แบบนี้มานานแล้ว
ปลายเดือน เมษายน 2024 ฮยองชิก จัดงานแฟนมีตติ้ง 2024 Japan Sikcret "Hide and Sik" ที่ญี่ปุ่นอีก 3 รอบ ก่อนจะเริ่มเปิดกล้องถ่ายทำละคร Buried Hearts  ในเดือนมิถุนายน 2024
เดือน พฤศจิกายน 2024 ฮยองชิกคอนเฟิร์มรับบท โอ-กวี (O-gwi) ในซีรีส์แอคชั่นแฟนตาซี แนวซุปเปอร์ฮีโร่  "Twelve"
ชีวิตในวงการบันเทิง > 2025: Buried Hearts & Dear, My Canvas

"Buried Hearts" ออกอากาศในวันที่ 21 กุมภาพันธ์ 2025 ทางช่อง SBS และสามารถรับชมได้ทางแพลตฟอร์ม Disney+ ละครทำเรตติ้งเป็นอันดับ 1 ตั้งแต่ตอนแรกที่ออกอากาศ และทำเรตติ้งขึ้น 2 หลัก 10.2% ได้ครั้งแรกในตอนที่ 4
ฮยองชิกออก Photobook เล่มแรก ชื่อ [DEAR, MY CANVAS]  ออกจำหน่ายในวันที่ 14 มีนาคม 2025  และจะมีงานแฟนมีตติ้งที่ญี่ปุ่นอีกครั้ง 𝟐𝟎𝟐𝟓 𝐏𝐀𝐑𝐊 𝐇𝐘𝐔𝐍𝐆𝐒𝐈𝐊 𝐅𝐀𝐍𝐌𝐄𝐄𝐓𝐈𝐍𝐆 [𝐔𝐍𝐈𝐕𝐄𝐑𝐒𝐈𝐊𝐓𝐘] ในวันที่ 29-30 มีนาคม 2025
ผลงานเพลง (เดี่ยว)

บทความหลัก: ZE:A
ผลงานเพลง (เดี่ยว) > ขับร้อง

| ชื่อเพลง> ชื่อเพลง.เพลงประกอบละครและมิวสิคัล | ปี> ปี.เพลงประกอบละครและมิวสิคัล | Peak chart positions> KOR Gaon.เพลงประกอบละครและมิวสิคัล | Sales (DL)> Sales (DL).เพลงประกอบละครและมิวสิคัล | อัลบั้ม> อัลบั้ม.เพลงประกอบละครและมิวสิคัล |
| --- | --- | --- | --- | --- |
| "Tomorrow Will Come" | 2014 | — | N/A | เพลงประกอบละครเวที "Bonnie & Clyde" |
| "You're My Love" | 2015 | — | N/A | เพลงประกอบละคร "High Society" |
| "I'll Be Here" | 2017 | — | N/A | เพลงประกอบละคร "Hwarang: The Poet Warrior Youth" |
| "Because of You" | 2017 | 85 |  KOR: 22, 038+ | เพลงประกอบละคร "Strong Woman Do Bong Soon" |
| "Two Lights" | 2017 | — | N/A | เพลงประกอบภาพยนตร์ "Two Lights: Relúmĭno" |
| "Bud" | 2023 |  | N/A | เพลงประกอบละคร  "Our Blooming Youth" |
| "Lean On Me" | 2024 |  | N/A | เพลงประกอบละคร  "Doctor Slump" |
"—" denotes releases that did not chart or were not released in that region.
ผลงานเพลง (เดี่ยว) > โปรดิวซ์

| ปี | อัลบั้ม | เพลง | ดนตรี> เครดิต | ดนตรี> ร่วมกับ | เรียบเรียง> เครดิต | เรียบเรียง> ร่วมกับ |
| --- | --- | --- | --- | --- | --- | --- |
| 2014 | First Homme | "One" | ใช่ | e.one | ไม่ | — |
ผลงานการแสดง > ภาพยนตร์

| ปี | ชื่อเรื่อง | ชื่อตัวละคร | บทบาท | หมายเหตุ | อ้างอิง |
| --- | --- | --- | --- | --- | --- |
| 2011 | โรนิน ป๊อป Ronin Pop | คิน Kin | ตัวละครหลัก Main Cast |  |  |
| 2013 | จัสติน อัศวินวัยเกรียน Justin and the Knights of Valour | จัสติน Justin | พากย์เสียงภาษาเกาหลี Korean dub, voice only | แอนิเมชั่น Animation |  |
| 2017 | โทรลล์ส Trolls | แบรนช์ Branch | พากย์เสียงภาษาเกาหลี Korean dub, voice only | แอนิเมชั่น Animation |  |
| 2017 | ทูไลตส์: ริลูมิโน Two Lights: Relúmĭno | ซอ อิน-ซู Seo In-Soo | ตัวละครเอก Leading Role | ภาพยนตร์สั้น Short film |  |
| 2019 | 8 คนพิพากษา Juror 8 | ควอน นัม-อู Kwon Nam-woo | ตัวละครเอก  Leading Role | First Commercial Film Indy Film |  |
ผลงานการแสดง > ละครโทรทัศน์

| ปี | ชื่อเรื่อง | ช่อง | ตัวละคร | หมายเหตุ | อ้างอิง |
| --- | --- | --- | --- | --- | --- |
| 2010 | วุ่นนักรักอัยการ Prosecutor Princess | SBS | Club man | รับเชิญ (ตอนที่ 2) |  |
| 2010 | All About Marriage | KBS2 | Trainee | รับเชิญ (ตอนที่ 18) |  |
| 2010 | Gloria | MBC | Trainee | รับเชิญ (ตอนที่ 11 & 14) |  |
| 2012 | I Remember You | SBS | แท-ซอง Tae-sung | ละครพิเศษ 2 ตอนจบ Drama special  |  |
| 2012 | Dummy Mommy | SBS | โอ ซู-ฮยอน Oh Soo-hyun |  |  |
| 2012 | สะใภ้จอมแสบ My Husband Got a Family | KBS2 | Popular idol group member | รับเชิญ (ตอนที่ 39) |  |
| 2013 | ซิริอุส Sirius | KBS2 | โด อึน-ชาง / โด ชิน-อู (วัยรุ่น) Young Do Eun-chang / Do Shin-woo | ละครพิเศษ 4 ตอนจบ Drama special |  |
| 2013 | ลิขิตรักข้ามเวลา Nine: Nine Time Travels | tvN | พัค ซอน-อู (วัยรุ่น) Young Park Sun-woo |  |  |
| 2013 | หยุดหัวใจ นายไฮโซ The Heirs | SBS | โจ มยอง-ซู Jo Myung-soo |  |  |
| 2014 | ครอบครัวจอมวุ่น บ้านอุ่นไอรัก What's With This Family | KBS2 | ชา ดัล-บง Cha Dal-bong |  |  |
| 2015 | กูแฮรา แก๊งป่วนก๊วนดนตรี Persevere, Goo Hae-ra | Mnet | นักเรียน ชา ดัล-บง Student Cha Dal-bong | รับเชิญ (ตอนที่ 1) |  |
| 2015 | สังคมไฮโซ High Society | SBS | ยู ชาง-ซู Yoo Chang-soo |  |  |
| 2015 | รักสุดใจ ยัยลูกเป็ดขี้เหร่ She Was Pretty | MBC | ตัวเอง Himself | รับเชิญ (ตอนที่ 9) |  |
| 2016 | ฮวารัง อัศวินพิทักษ์ชิลลา Hwarang: The Poet Warrior Youth | KBS2 | คิม จี-ดวี / ซัม เมก-จง / พระราชาจินฮึง Kim Ji-dwi / Sam Maek-jong / King Jinheung |  |  |
| 2017 | สาวน้อยจอมพลัง โดบงซุน Strong Woman Do Bong-soon | JTBC | อัน มิน-ฮยอก Ahn Min-hyuk |  |  |
| 2018 | สูท คู่ป่วนทนายจอมกวน Suits | KBS2 | โก ยอน-อู Go Yeon-woo |  |  |
| 2021 | แฮปพิเนส Happiness | tvN | จอง อี-ฮยอน Jung Yi-hyun |  |  |
| 2022 | ซาวด์แทร็กนัมเบอร์วัน Soundtrack #1 | Disney+ | ฮัน ซอน-อู Han Sun-woo | Music Drama  4 ตอนจบ |  |
| 2023 | วัยเยาว์ที่ผลิบาน Our Blooming Youth | tvN | องค์ชายรัชทายาท อี ฮวาน Crown Prince Lee Hwan |  |  |
| 2023 | สาวน้อยจอมพลัง คังนัมซุน Strong Girl Nam-soon | JTBC | อัน มิน-ฮยอก Ahn Min-hyuk | รับเชิญ (ตอนที่ 3) |  |
| 2024 | หัวใจหมอไม่มอดไหม้ Doctor Slump | JTBC | ยอ จอง-อู Yeo Jung-woo |  |  |
| 2025 | โบมุลซอม Buried Hearts | SBS | ซอ ดง-จู Seo Dong-joo |  |  |
| TBA | Twelve | KBS U+ Mobile TV | โอ-กวี O-gwi |  |  |
ผลงานการแสดง > รายการวาไรตี้

| ปี | รายการ | ช่อง | บทบาท | ตอน | อ้างอิง |
| --- | --- | --- | --- | --- | --- |
| 2012 | โรแมนติกไอดอล ซีซั่น 1 The Romantic & Idol : 1st season | tvN | Cast member | ตอนที่ 1 - 8 |  |
| 2013-2014 | เรียลเมน ซีซั่น 1 Real Men : 1st season | MBC | Cast member | ตอนที่ 9 - 68,  ตอนพิเศษที่ 86 - 87 |  |
| 2015 | ลอว์ออฟเดอะจังเกิล ตอน อินโดจีน Law of the Jungle: Indochina | SBS | Cast member | อินโดจีน ตอนที่ 158 - 162 |  |
| 2015 | สามมื้อต่อวัน ตอน หมู่บ้านชาวประมง 2 Three Meals a Day: Fishing Village 2 | tvN | Guest | หมู่บ้านชาวประมง 2 ตอนที่ 1 - 3 |  |
| 2022 | In the Soop: Friendcation | JTBC Disney+ | Cast member | ตอนที่ 2 - 4 |  |
ผลงานการแสดง > ละครเวที (Musical)

| ปี | ชื่อเรื่อง | บทบาท | อ้างอิง |
| --- | --- | --- | --- |
| 2011 | Temptation of Wolves | Ban Hae-won |  |
| 2013 | Gwanghwamun Love Song | Ji-yong |  |
| 2013 | Bonnie & Clyde | Clyde Barrow |  |
| 2014 | Bonnie & Clyde | Clyde Barrow |  |
| 2013 -  2014 | The Three Musketeers | D'Artagnan |  |
| 2016 | The Three Musketeers | D'Artagnan |  |
| 2018 -  2019 | Elisabeth | Der Tod |  |
ผลงานการแสดง > มิวสิควีดีโอ

| ปี | เพลง | ศิลปิน | หมายเหตุ |
| --- | --- | --- | --- |
| 2009 | "Date" | จิวเวลรี เอส Jewelry S |  |
| 2013 | "Hot & Cold" | จิวเวลรี Jewelry |  |
| 2014 | "Tomorrow Will Come" | พัก ฮย็อง-ชิก Park Hyung-sik | เพลงประกอบละครเวที บอนนีและไคลด์ Bonnie & Clyde The Musical OST |
| 2015 | "Someday" | วอยซ์ออฟโซล V.O.S. |  |
| 2017 | "I'll Be Here" | พัก ฮย็อง-ชิก Park Hyung-sik | เพลงประกอบละคร ฮวารัง Hwarang: The Poet Warrior Youth OST |
| 2021 | "Gyopo Hairstyle" | พีคบอย Peakboy |  |